CELEX: 62015TN0438
Language: fi
Date: 2015-07-30 00:00:00
Title: Asia T-438/15: Kanne 30.7.2015 – Port Autonome du Centre et de l’Ouest ym. v. komissio

12.10.2015   
            
            
               FI
            
            
               Euroopan unionin virallinen lehti
            
            
               C 337/30
            
         Kanne 30.7.2015 – Port Autonome du Centre et de l’Ouest ym. v. komissio
   (Asia T-438/15)
   (2015/C 337/31)
   Oikeudenkäyntikieli: ranska
   
      Asianosaiset
   
   
      Kantajat: Port Autonome du Centre et de l’Ouest SCRL (La Louvière, Belgia), Port Autonome de Namur (Namur, Belgia), Port Autonome de Charleroi (Charleroi, Belgia) ja Région wallonne (Jambes, Belgia) (edustaja: asianajaja J. Vanden Eynde)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa kanteen tutkittavaksi kaikkien kantajien osalta ja kumoaa näin komission päätöksen SA.38393(2014/CP) – Belgian satamien verotus
            
         
               —
            
            
               toteaa kanteen perustelluksi ja hyväksyy sen
            
         
               —
            
            
               kumoaa Euroopan komission päätöksen, jonka mukaan sisämarkkinoille soveltuvana valtiontukena on pidettävä sitä, että Belgian ja erityisesti Wallonian satamien toiminnasta ei kanneta yhteisöveroa
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kuuteen kanneperusteeseen.
   
               1)
            
            
               Ensimmäinen kanneperuste, joka perustuu yleisellä tasolla siihen, että komission kanta ei saa tukea tosiseikoista eikä se ole oikeudellisesti perusteltu.
            
         
               2)
            
            
               Toinen kanneperuste, jonka perustuu siihen, että kyseessä olevan verotuksen katsominen yhteisöverotukseksi, ei ole oikeudellisesti perusteltu.
            
         
               3)
            
            
               Kolmas kanneperuste, joka perustuu siihen, että komissio ei ole ottanut huomioon jäsenvaltioiden toimivaltuuksia
               
                           —
                        
                        
                           muun kuin taloudellisen toiminnan määrittelyssä
                        
                     
                           —
                        
                        
                           välittömän verotuksen määrittelyssä
                        
                     
                           —
                        
                        
                           huolehtia yhteiskunnan ja talouden sisäisen koheesion edellyttämien yleishyödyllisten palvelujen asianmukaisesta toiminnasta
                        
                     
                           —
                        
                        
                           huolehtia harkintansa mukaisesti yleishyödyllisten palvelujen järjestämisestä.
                        
                     
         
               4)
            
            
               Neljäs kanneperuste, jonka mukaan Wallonian satamien toiminta muodostuu pääasiallisesti yleishyödyllisistä palveluista, joihin ei unionin lainsäädännön mukaan (SEUT 93 artikla ja SEUT 106 artiklan 2 kohta) SEUT 107 artiklassa tarkoitettuja kilpailusääntöjä
            
         
               5)
            
            
               Viides kanneperuste, johon on vedottu toissijaisesti ja joka perustuu siihen, että jos Wallonian sisäsatamien toiminnan katsotaan muodostuvan yleisen taloudellisen edun mukaisista palveluista, niihin sovellettaisiin SEUT 93 artiklaa ja SEUT 106 artiklan 2 kohtaa, eikä kilpailusääntöjä.
            
         
               6)
            
            
               Kuudes kanneperuste, johon on vedottu toissijaisesti, ja joka perustuu siihen, että valtiontuen määrittelyssä sovelletut unionin kriteerit eivät täyty.